**Α Ν Α Κ Ο Ι Ν Ω Σ Η**

**Οι φοιτήτριες και τους φοιτητές του Τμήματος Θεατρικών Σπουδών που επιθυμούν να μετακινηθούν**

**κατά το ακαδημαϊκό έτος 2023-2024 με υποτροφίες Erasmus+ καλούνται να υποβάλουν αίτηση**

**στη Γραματεία του Τμήματος το αργότερο μέχρι την Παρασκευή 17 Μαρτίου 2023.**

**Προϋποθέσεις συμμετοχής των φοιτητών στο πρόγραμμα Erasmus+**

Δικαίωμα συμμετοχής/αίτησης στο πρόγραμμα έχουν οι φοιτητές που πληρούν τις ακόλουθες προϋποθέσεις:

* Οι προπτυχιακοί φοιτητές πρέπει να είναι εγγεγραμμένοι τουλάχιστον στο δεύτερο έτος σπουδών τη στιγμή που υποβάλλουν την αίτηση.
* Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής μόνο αν χρωστούν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits), ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και αντίστοιχα αναγνώρισής τους στο ΕΚΠΑ.
* Οι φοιτητές πρέπει να έχουν **επίπεδο γλωσσομάθειας τουλάχιστον Β2** για τη γλώσσα διδασκαλίας των προσφερόμενων μαθημάτων του Πανεπιστημίου υποδοχής για τους εισερχόμενους φοιτητές Erasmus. Η πιστοποίηση του επιπέδου γλωσσομάθειας γίνεται αποκλειστικά με την προσκόμιση του αντίστοιχου διπλώματος κατά την υποβολή της αίτησης συμμετοχής. Φοιτητές που δεν έχουν το αντίστοιχο δίπλωμα γλωσσομάθειας όταν υποβάλουν αίτηση συμμετοχής στο Τμήμα τους δεν είναι επιλέξιμοι. Τα διπλώματα που γίνονται δεκτά είναι αυτά τα οποία αναγνωρίζει το ΑΣΕΠ ([ΑΠΟΔΕΙΞΗ ΓΛΩΣΣΟΜΑΘΕΙΑΣ](http://www.interel.uoa.gr/fileadmin/interel.uoa.gr/uploads/ERASMUS_OUT__21_22/ASEP_pararthma_glwssomatheias__A2_1_2022_el_GR.doc)). Αν το Πανεπιστήμιο υποδοχής απαιτεί επίπεδο ανώτερο του Β2, αυτό θα αποτελεί προϋπόθεση επιλογής για το συγκεκριμένο Πανεπιστήμιο. Εάν απαιτεί επίπεδο κατώτερο του Β2, τότε ισχύει υποχρεωτικά ως προϋπόθεση επιλογής το οριζόμενο από το ΕΚΠΑ Β2 επίπεδο γλωσσομάθειας.

**Υποχρεωτικά κριτήρια επιλογής φοιτητών ERASMUS+**

Στη μοριοδότηση των φοιτητών λαμβάνονται υπόψη τα υποχρεωτικά κριτήρια που ακολουθούν, κατά σειρά βαρύτητας:

**Προπτυχιακοί φοιτητές**

**1. Μέσος όρος βαθμολογίας** με βάση την αναλυτική βαθμολογία του φοιτητή μετά την τελευταία εξεταστική περίοδο έως τη στιγμή που κάνει αίτηση για μετακίνηση Erasmus.

**2. Επίπεδο γνώσης της γλώσσας διδασκαλίας** στο Πανεπιστήμιο υποδοχής (**Β2 ή ανώτερο**).

**- Λαμβάνεται υπόψιν ο αριθμός των μαθημάτων που έχουν εξεταστεί επιτυχώς.**

**Μεταπτυχιακοί φοιτητές**

**1. Βαθμός Πτυχίου**

**2. Μέσος όρος βαθμολογίας** με βάση την αναλυτική βαθμολογία του φοιτητή μετά την τελευταία εξεταστική περίοδο.

**3. Επίπεδο γνώσης της γλώσσας διδασκαλίας** στο Πανεπιστήμιο υποδοχής (**Β2 ή ανώτερο**).

**- Λαμβάνεται υπόψιν ο αριθμός των μαθημάτων που έχουν εξεταστεί επιτυχώς.**

**Υποψήφιοι διδάκτορες**

**1. Βαθμός Πτυχίου**

**2. Βαθμός Μεταπτυχιακού Διπλώματος Ειδίκευσης**

**3. Επίπεδο γνώσης της γλώσσας διδασκαλίας** στο Πανεπιστήμιο υποδοχής (**Β2 ή ανώτερο**).

Για **περισσότερες πληροφορίες**, οι ενδιαφερόμενοι μπορούν να πλοηγηθούν στην ιστοσελίδα <http://www.interel.uoa.gr/erasmus/sm.html>

Οι ενδιαφερόμενες/οι φοιτητές θα καταθέσουν **αίτηση**, στην οποία θα πρέπει να αναφέρονται υποχρεωτικά τα εξής:

1. τα στοιχεία επικοινωνίας (οπωσδήποτε η ηλεκτρονική διεύθυνση και το τηλέφωνο)

2. το έτος σπουδών

3. το ή τα πανεπιστήμια στα οποία επιθυμούν να μετακινηθούν

4. το εξάμηνο κατά το οποίο επιθυμούν να μετακινηθούν (χειμερινό ή εαρινό)

**Δικαιολογητικά:**

1. επίσημη αναλυτική βαθμολογία

2. επικυρωμένα αντίγραφα πιστοποιητικών γλωσσομάθειας

3. σύντομο βιογραφικό σημείωμα

**Οι αιτήσεις θα πρέπει να κατατεθούν στη Γραμματεία του Τμήματος Θεατρικών Σπουδών το αργότερο μέχρι την Παρασκευή 17 Μαρτίου.**

ΠΡΟΣΟΧΗ: Αιτήσεις με ελλιπή στοιχεία δεν θα γίνονται δεκτές.

**ΥΠΟΔΕΙΓΜΑ ΑΙΤΗΣΗΣ**

**ΓΙΑ ΤΗ ΣΥΜΜΕΤΟΧΗ ΣΤΟ ΠΡΟΓΡΑΜΜΑ ERASMUS+**

ΟΝΟΜΑΤΕΠΩΝΥΜΟ\*:

ΠΑΤΡΩΝΥΜΟ\*:

ΑΡΙΘΜΟΣ ΜΗΤΡΩΟΥ:

ΕΞΑΜΗΝΟ ΣΠΟΥΔΩΝ:

ΑΡΙΘΜΟΣ ΜΑΘΗΜΑΤΩΝ που έχουν εξετασθεί επιτυχώς:

Μ.Ο. ΒΑΘΜΟΛΟΓΙΑΣ:

ΕΠΙΠΕΔΟ ΓΛΩΣΣΑΣ ΠΑΝ/ΜΙΟΥ ΠΡΟΟΡΙΣΜΟΥ:

ΑΛΛΕΣ ΞΕΝΕΣ ΓΛΩΣΣΕΣ και πιστοποιημένο επίπεδο:

ΗΛΕΚΤΡΟΝΙΚΗ ΔΙΕΥΘΥΝΣΗ (e-mail):

ΑΡ. ΤΗΛΕΦΩΝΟΥ:

Επιθυμώ να συμμετάσχω στο πρόγραμμα ανταλλαγής φοιτητών Erasmus+που θα πραγματοποιηθεί το έτος 2023-2024:

• Στα εξής Πανεπιστήμια με σειρά προτεραιότητας:

**1)**

**2)**

**3)**

* Επιθυμώ να μετακινηθώ κατά το χειμερινό / εαρινό εξάμηνο:
* Έχω συμμετάσχει ξανά σε Πρόγραμμα Erasmus+ στο παρελθόν: Ναι / Όχι

Ο αιτών / Η αιτούσα

\*με ελληνικούς και λατινικούς χαρακτήρες

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Χώρα** | **Συνεργαζόμενα Πανεπιστήμια** | **Κωδικός Συνεργαζόμενων Πανεπιστημίων** | **Υπεύθυνος Καθηγητής** | **Αριθμός φοιτητών σύμφωνα με τη διμερή συμφ.** | **Σύνολο φοιτητομηνών** | **Κύκλος σπουδών** | **Γλώσσα διδασκαλίας** | **Κωδικός τομέα σπουδών** |  |
| ΒΟΥΛΓΑΡΙΑ | University of Plovdiv "Paisii Hilendarski" | BG PLOVDIV 04 | ΒΑΡΖΕΛΙΩΤΗ | 1 | 10 | 1,2 | BG-B2 | EN-B2 | 021 |  |
| ΤΣΕΧΙΑ | Masarykova Universita v Brne | CZ BRNO 05 | ΒΑΡΖΕΛΙΩΤΗ | 2 | 12 | 1,2,3 | EN-B2 |   | 021 |   |
| ΤΣΕΧΙΑ | Charles University in Prague | CZ PRAHA 07 | ΒΑΡΖΕΛΙΩΤΗ | 2 | 15 | 1,2,3 | EN-B2 | CZ-B2 | 021 |   |
| ΓΕΡΜΑΝΙΑ | Freie Universitat Berlin | D BERLIN 01 | ΒΑΡΖΕΛΙΩΤΗ | 1 | 10 | 1,2 | DE-B2 |   | 021 |   |
| ΓΑΛΛΙΑ | Universite de la Sorbonne Nouvelle (Paris III) | F PARIS 003 | ΒΑΡΖΕΛΙΩΤΗ | 1 | 10 | 1,2 | FR-B2 |   | 021 |   |
| ΓΑΛΛΙΑ | Universite Toulouse - Jean Jaures | F TOULOUS 02 | ΒΑΡΖΕΛΙΩΤΗ | 2 | 12 | 1,2 | FR-B2 |   | 021 |   |
| ΙΤΑΛΙΑ | Universita degli studi di Torino | I TORINO 01 | ΒΑΡΖΕΛΙΩΤΗ | 1st cycle- 1 x 5 months2nd cycle- 1 x 5 months | 10 | 1,2 | IT-Β2 |   | 021 |   |
| ΙΤΑΛΙΑ | Universita IUAV di Venezia | I VENEZIA 02 | ΒΑΡΖΕΛΙΩΤΗ | 2 | 10 | 1,2,3 | IT-B2 |   | 021 |   |
| ΙΡΛΑΝΔΙΑ | Trinity College Dublin | IRL DUBLIN 01 | ΒΑΡΖΕΛΙΩΤΗ | 4 | 20 | 1,2,3 | EN-B2 |   | 021 |   |
| ΠΟΡΤΟΓΑΛΙΑ | Universidade de Coimbra | P COIMBRA 01 | ΒΑΡΖΕΛΙΩΤΗ | 1 | 10 | 1 | PT-B2 | EN-B2 | 021 |   |
| ΠΟΛΩΝΙΑ | Uniwersytet Wroclawski | PL WROCLAW 01 | ΒΑΡΖΕΛΙΩΤΗ | 5 | 20 | 1,2,3 | PL-B2 | EN-B2 | 021 |   |
| ΡΟΥΜΑΝΙΑ | Babes-Bolyai Cluj-Napoca | RO CLUJNAP 01 | ΔΙΑΚΟΥΜΟΠΟΥΛΟΥ | 2 | 12 | 1,2,3 | RO-B2 | EN-B2 | 021 |   |
| ΤΟΥΡΚΙΑ | BahηeΊehir University | TR ISTANBU 08 | ΔΙΑΚΟΥΜΟΠΟΥΛΟΥ | 2 | 12 | 1 | EN-B2 |   | 022 |   |
| ΓΑΛΛΙΑ | Universite de Lille | F LILLE 103 | ΔΙΑΜΑΝΤΑΚΟΥ | 2 | 12 | 1,2,3 | FR-B2 | EN-B2 (λίγα μαθήματα) | 021 |   |
| ΓΑΛΛΙΑ | Universite Paul Valery Montpellier III | F MONTPEL 03 | ΚΑΡΑΚΑΤΣΟΥΛΗ | 2 | 20 | 1,2 | FR-B2 |   | 021 |   |